CELEX: 32019D1297
Language: lt
Date: 1564531200000
Title: 2019 m. liepos 31 d. Tarybos sprendimas (BUSP) 2019/1297, kuriuo iš dalies keičiamas Sprendimas (BUSP) 2016/2382, kuriuo įsteigiamas Europos saugumo ir gynybos koledžas (ESGK)

2.8.2019   
               
               
                  LT
               
               
                  Europos Sąjungos oficialusis leidinys
               
               
                  L 204/36
               
            
         TARYBOS SPRENDIMAS (BUSP) 2019/1297
         2019 m. liepos 31 d.
         kuriuo iš dalies keičiamas Sprendimas (BUSP) 2016/2382, kuriuo įsteigiamas Europos saugumo ir gynybos koledžas (ESGK)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį, 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2016 m. gruodžio 21 d. Taryba priėmė Sprendimą (BUSP) 2016/2382 (1), kuriuo įsteigiamas Europos saugumo ir gynybos koledžas (ESGK);
                  
               
                     (2)
                  
                  
                     2018 m. gegužės 14 d. Taryba priėmė Sprendimą (BUSP) 2018/712 (2), kuriuo ESGK pavedama sukurti Švietimo, mokymo, vertinimo ir pratybų kibernetinėje srityje platformą, pažymint, kad reikia užtikrinti papildomumą su kitomis Sąjungos pastangomis ir iniciatyvomis;
                  
               
                     (3)
                  
                  
                     2018 m. lapkričio 6 d. Taryba priėmė Sprendimą (BUSP) 2018/1655 (3), kuriuo iš dalies keičiamas Sprendimas (BUSP) 2016/2382 ir nustatoma orientacinė finansavimo suma laikotarpiui nuo 2019 m. sausio 1 d. iki 2019 m. gruodžio 31 d.;
                  
               
                     (4)
                  
                  
                     2018 m. rugsėjo 20 d. Politinis ir saugumo komitetas priėmė ES civilinio mokymo grupės kaip specialios sudėties Krizių valdymo civilinių aspektų komiteto įgaliojimus;
                  
               
                     (5)
                  
                  
                     2019 m. kovo 15 d. valstybės narės per ES civilinio mokymo grupės posėdį pareiškė apie Sąjungos finansinės paramos civiliniams mokymo koordinatoriams poreikį;
                  
               
                     (6)
                  
                  
                     2019 m. birželio 3 d. ESGK valdymo komitetas nusprendė, kad ESGK turėtų administruoti ir valdyti su civilinių mokymo koordinatorių kelionės ir apgyvendinimo išlaidomis susijusias išlaidas;
                  
               
                     (7)
                  
                  
                     todėl Sprendimas (BUSP) 2016/2382 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2016/2382 4 straipsnio 3 dalis papildoma šiuo punktu:
            
               
                           „j)
                        
                        
                           remia Krizių valdymo civilinių aspektų komitetą ir ES civilinio mokymo grupę administruodamas ir valdydamas su civilinių mokymo koordinatorių veikla susijusias kelionės ir apgyvendinimo išlaidas“.
                        
                     
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2019 m. liepos 31 d.
            
               
                  Tarybos vardu
               
               
                  Pirmininkė
               
               T. TUPPURAINEN
            
         
         
            (1)  2016 m. gruodžio 21 d. Tarybos sprendimas (BUSP) 2016/2382, kuriuo įsteigiamas Europos saugumo ir gynybos koledžas (ESGK) ir panaikinamas Sprendimas 2013/189/BUSP (OL L 352, 2016 12 23, p. 60).
         
            (2)  2018 m. gegužės 14 d. Tarybos sprendimas (BUSP) 2018/712, kuriuo iš dalies keičiamas Sprendimas (BUSP) 2016/2382, kuriuo įsteigiamas Europos saugumo ir gynybos koledžas (ESGK) (OL L 119, 2018 5 15, p. 37).
         
            (3)  2018 m. lapkričio 6 d. Tarybos sprendimas (BUSP) 2018/1655, kuriuo iš dalies keičiamas Sprendimas (BUSP) 2016/2382, kuriuo įsteigiamas Europos saugumo ir gynybos koledžas (ESGK) (OL L 276, 2018 11 7, p. 9).